Period: Old Babylonian
Genre: Liturgy
Transliteration:
<SURFACE>
eš₃ abzu a-gub₂-ba a tu₅...
kar ku₃-ga šu du₇-a
{d}en-ki lugal eridu{ki}ga-ke₄
kar a-tu₅-a mu-un-sikil
lugal-e erin₂-a-ni kar sikil gub-ba
{geš}šinig {u₂}in-nu-uš gi sikil du₃
{geš}erin gal {šim}li an-na mu-un-te
šu ku₃ dingir-re-e-ne-ke₄
{geš}tukul erin₂-a-ni hu-mu-un-sikil
a-tu₅-a imin a-ra₂ imin
li kur-ra imin kar za-gin₃-na
kar ku₃-ga {d}en-ki-ga-ke₄
nam-tar kalam-ma-ke₄ šu sikil-a
mu-te-na ra-a
...ra gu₂ nu-mu-ru-gu₂-bi il₂-la
...ki-ta gu₂ nu-mu-ru-gu₂-bi il₂-la
...a-ša₃-ga gu₂ nu-mu-ru-gu₂-bi il₂...
<SURFACE>
...saŋ-ŋa₂ gu₂ nu-mu-ru-gu₂-bi...
...ba niŋ₂ daŋal-la-a gu₂ nu-mu-ru-gu₂-bi il₂...
...da a si-ga a nu-mu-un-si-ga
gu₂ mu-ru-gu₂-bi il₂-la
lugal-e ki {d}utu nam dug₃ he₂-tar-re
hu-mu-un-zalag-zalag-ge
an-gin₇ he₂-em-kug-ge
ki-gin₇ he₂-em-sikil-e
ša₃ an-na-ke₄ he₂-em-zalag...ge
eme hul-ŋal₂ bar-še he₂-em-ta-gub
ka-inim-ma lugal erin₂-a-ni sikil-la-kam
<RULING>
<BLANK_SPACE>

Cuneiform:
<SURFACE>
𒀊𒍪𒀊𒀀𒇷𒁀𒀀𒋗𒉀...
𒋼𒀀𒆬𒂵𒋗𒌌𒀀
𒀭𒂗𒆠𒈗𒉣𒆠𒂵𒆤
𒋼𒀀𒀀𒋗𒉀𒀀𒈬𒌧𒂖
𒈗𒂊𒂟𒀀𒉌𒋼𒀀𒂖𒁺𒁀
𒄑𒋒𒌑𒅔𒉡𒍑𒄀𒂖𒆕
𒄑𒂞𒃲𒋆𒇷𒀭𒈾𒈬𒌧𒋼
𒋗𒆬𒀭𒊑𒂊𒉈𒆤
𒄑𒆪𒂟𒀀𒉌𒄷𒈬𒌧𒂖
𒀀𒋗𒉀𒀀𒅓𒀀𒁺𒅓
𒇷𒆳𒊏𒅓𒋼𒀀𒍝𒆳𒈾
𒋼𒀀𒆬𒂵𒀭𒂗𒆠𒂵𒆤
𒉆𒋻𒌧𒈠𒆤𒋗𒂖𒀀
𒈬𒋼𒈾𒊏𒀀
...𒊏𒄘𒉡𒈬𒊒𒄘𒁉𒅍𒆷
...𒆠𒋫𒄘𒉡𒈬𒊒𒄘𒁉𒅍𒆷
...𒀀𒊮𒂵𒄘𒉡𒈬𒊒𒄘𒁉𒅍...
<SURFACE>
...𒊕𒂷𒄘𒉡𒈬𒊒𒄘𒁉...
...𒁀𒃻𒂼𒆷𒀀𒄘𒉡𒈬𒊒𒄘𒁉𒅍...
...𒁕𒀀𒋛𒂵𒀀𒉡𒈬𒌧𒋛𒂵
𒄘𒈬𒊒𒄘𒁉𒅍𒆷
𒈗𒂊𒆠𒀭𒌓𒉆𒄭𒃶𒋻𒊑
𒄷𒈬𒌧𒌓𒌓𒄀
𒀭𒁶𒃶𒅎𒆬𒄀
𒆠𒁶𒃶𒅎𒂖𒂊
𒊮𒀭𒈾𒆤𒃶𒅎𒌓...𒄀
𒅴𒅆𒌨𒅅𒁇𒊺𒃶𒅎𒋫𒁺
𒅗𒅗𒈠𒈗𒂟𒀀𒉌𒂖𒆷𒄰
<RULING>
<BLANK_SPACE>